असारमा गरिने परिश्रमले बाँकी महिनाभरि खान्कीको गर्जो टार्ने भएकाले असार अर्थशास्त्रको भाषामा लगानीको समय पनि हो । अनि, कृषि र किसानी आँखाले हेर्ने हो भने रोपाइँ एक सभ्यता र सस्कृति पनि हो । तर पछिल्लो समय यो संस्कृति बिरानो बन्दै गएको छ । यसको स्वाद हराउँदै गएको छ । एकातिर खेतीकिसानी गर्ने मानिस नै कम भइरहेका छन् भने रोपाइँको स्वाद पनि फिका बनेको बुढापाकाहरु बताउँछन् ।
